TUT-kampusse heropenFoto: @SITHOLEEXPRESS op Twitter. Willa de Ruyter, woordvoerder van die universiteit, het gesê die kampusse sal Maandag weer heropen. Sy het gesê daar is vordering gemaak in gesprekke tussen bestuur en studenteverteenwoordigers. Volgens De Ruyter sal die universiteit vir die res van 2014 meer as R46 miljoen se lenings beskikbaar maak vir die 2 500 studente wat nog nie befondsing ontvang het nie. Die universiteit het reeds vanjaar R30 miljoen beskikbaar gemaak weens ŉ gebrek aan fondse in die nasionale studentehulpskema NSFAS. “Meer inligting oor die akademiese inhaalplan sowel as die reëls rakende die studentelenings sal ná Maandag aan die studente gekommunikeer word,” het sy gesê. Volgens De Ruyter het die studenteraad ŉ dringende hofaansoek gebring vir die sluiting van koshuise maar is dit Donderdag in die hooggeregshof in Pretoria van die rol geskrap. Volgens De Ruyter sal studente toegelaat word om na die koshuise terug te keer maar sal hul eers ŉ onderneming moet teken dat hulle nie betrokke sal wees by enige gewelddadige aktiwiteite of die universiteit se eiendom sal beskadig nie. Lees ook: TUT sluit kampusse weens betogings Betogende TUT-studente brand motors TUT-studenteraad se skorsing opgehef TUT se Pretoria-kampus weer gesluit weens betogings TUT-studente gaan nié terugkeer klas toe nie VUT se klasse óók opgeskort TUT skors studenteraad TUT-klasse hervat eers Woensdag Dringende optrede sodat klasse by TUT kan hervat TUT-betoging: “Rassistiese dosente moet afgedank word” Klasse verder opgeskort by TUT weens betogings Foto’s: Klasse by TUT opgeskort weens betogings